Margir kettir eru í heimilisleit víða um land. Sjálfboðaliði hjá dýrasamtökunum Dýrfinnu segir tímabært að þarfir kattanna sjálfra séu settar ofar þörfum mannanna í þessu samhengi.
Undanfarið hefur nokkuð borið á offramboði katta, þar sem margir eru að láta læður sínar eignast kettlinga, á sama tíma og fólk er að losa sig við ketti í miklum mæli. Sandra Ósk Jóhannsdóttir, sjálfboðaliði hjá Dýrfinnu, biðlar til fólks að sýna meiri ábyrgð.
þetta virðist snúast fyrst og fremst um hvað mannveran vill en ekki endilega hvað er best fyrir umhverfið og fyrir kettina.
Nokkuð hefur þá borið á því að eigendur hafa verið að láta læður eignast kettlinga rétt áður en þær eru svo teknar úr sambandi, sem Sandra segir ekki gott þegar framboðið er svo mikið.
það mun aldrei í raun hefta líf kötts að eignast ekki kettlinga, þetta er náttúrulega bara einhver líffræðileg þörf þegar þær eru að breima en þetta er ekki eitthvað sem þær þurfa.
Ragnheiður Gunnarsdóttir, stofnandi Kisukots, tekur undir þetta með Söndru og segir nokkuð um að fólk framleiði ketti gagngert til að græða á þeim. Hún segir framboðið einnig vera mikið á Akureyri og nágrenni.
en svo eins og núna er enginn áhugi á fullorðnu köttunum því það eru allir í kettlingunum.
Báðar biðla þær til fólks að veita frekar fæddum kettlingi heimili en að koma með sína eigin.
Fólk þarf að setja þarfir dýrsins ofan sínum eigin þegar ákvörðun er tekin um að eignast kött, segir sjálfboðaliði hjá dýrasamtökum. Nú eru margir kettir í leit að heimili.